RÅDETS FORORDNING (EU) 2016/1252

af 28. juli 2016

om ændring af forordning (EU) 2016/72 og (EU) 2015/2072 for så vidt angår visse fiskerimuligheder

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 3,

under henvisning til forslag fra Europa-Kommissionen, og

ud fra følgende betragtninger:

Ved Rådets forordning (EU) 2016/72 (1) fastsættes der fiskerimuligheder for 2016 for visse fiskebestande og grupper af fiskebestande gældende for EU-farvande og for EU-fartøjer i visse andre farvande.

I begyndelsen af kalenderåret blev der opnået enighed om visse kvoteoverførsler eller -udvekslinger mellem kontraherende parter i en regional fiskeriforvaltningsorganisation (RFFO). Det er derfor hensigtsmæssigt, at de relevante lovbestemmelser, der regulerer kvotaoverførsler og -udvekslinger under forordning (EU) 2016/72, fortsat finder anvendelse i begyndelsen af 2017.

Eftersom bestemmelserne i forordning (EU) 2016/72 om forbud mod fiskeri af sårbare arter eller fiskeri i perioder, som skal lukkes for fiskeri, anvendes løbende og for at undgå retsusikkerhed i perioden mellem udgangen af 2016 og datoen for ikrafttrædelsen af forordningen om fastsættelse for 2017 af fiskerimuligheder, er det hensigtsmæssigt at sikre, at bestemmelserne om forbud og lukkede perioder fortsat finder anvendelse i begyndelsen af 2017 indtil ikrafttrædelsen af forordningen om fastsættelse for 2017 af fiskerimulighederne.

Den videnskabelige rådgivning for sildebestandene i Det Internationale Havundersøgelsesråd (ICES)-områderne VIa(N) og VIa(S), VIIb og VIIc giver mulighed for, at der fastsættes en TAC med henblik på indsamling af fiskeridata i de to forvaltningsområder. Dette ville forbedre den fremtidige videnskabelige rådgivning for disse bestande.

Ifølge den videnskabelige rådgivning fra ICES bør fangsten af dybvandsrejer (Pandalus borealis) reduceres. Som følge af samrådene med Norge bør fangstbegrænsningerne for dybvandsrejer i ICES IIIa og i norske farvande syd for 62° N tilpasses.

Den videnskabelige rådgivning fra for Den Videnskabelige, Tekniske og Økonomiske Komité for Fiskeri (STECF) bakker op om fastsættelse af yderligere en lille kommerciel kvote, som skal fremme fiskerfartøjers deltagelse i et videnskabeligt program vedrørende tunge i ICES-afsnit VIIa, der skal gennemføres på særlige vilkår. Denne yderligere kvote bør kun tildeles, så længe det videnskabelige program varer, og bør ikke påvirke den relative stabilitet.

Ifølge den videnskabelige rådgivning fra ICES bør fangsterne af brisling reduceres. Fiskerimulighederne bør fastsættes under hensyn til det forhold, at en pludselig nedgang i fangstbegrænsninger i løbet af året vil skade den sociale og økonomiske bæredygtighed af de involverede flåder, men samtidig være i overensstemmelse med forsigtighedstilgangen til fiskeriforvaltning. Det er derfor hensigtsmæssigt at ændre de tilhørende tabeller over fiskerimuligheder. Der bør ved fastsættelsen af fiskerimulighederne for 2017 for brisling tages hensyn til de beløb, der er afsat til brislingefangster i 2016.

I øjeblikket er fiskerimulighederne for almindelig pighaj (squalus acanthias) fastsat til 0 ton. STECF har evalueret et projekt, der skal gøre det muligt at undgå almindelig pighaj (squalus acanthias) i realtid. I sin evaluering pegede STECF på, at forslaget eventuelt kunne medvirke til at undgå bifangster af almindelig pighaj (squalus acanthias). De fartøjer, der deltager i projektet, bør have tilladelse til at lande begrænsede mængder almindelig pighaj (squalus acanthias), som enten er døde, eller som ikke ville overleve, selv om de blev genudsat med det samme. Som forebyggende foranstaltning, der skal sikre, at den langsigtede genopretning af bestanden ikke sættes over styr, bør disse landinger være underlagt en samlet årlig begrænsning på 270 ton med en månedlig begrænsning på højst to ton for ethvert fartøj, der deltager i projektet. Medlemsstaterne bør forelægge Kommissionen en liste over alle de fartøjer, der deltager.

På det mellemliggende møde i Den Internationale Kommission for Bevarelse af Tunfiskebestanden i Atlanterhavet (ICCAT) i marts 2016 blev der opnået enighed om, at Den Europæiske Union ville kunne tildele Portugal en del af sin uudnyttede opdrætskapacitet til indsættelse af fanget vild almindelig tun til opdræt. Dette vil i fremtiden gøre det muligt for Portugal at drive akvakulturbrug for almindelig tun. Det maksimale input af fanget vild almindelig tun, som Portugal kan tildele sine akvakulturbrug til opdræt, bør derfor fastsættes.

I Rådets forordning (EU) 2015/2072 (2) anføres de bestande, som ligger inden for sikre biologiske grænser i Østersøen. Ifølge den seneste rådgivning er brislingebestanden i Østersøen inden for sikre biologiske grænser. Som følge heraf bør oplysningerne om de biologiske grænser, der er fastsat i nævnte forordning som værende sikre, tilpasses.

VEDTAGET DENNE FORORDNING:

Artikel 1

Ændring af forordning (EU) 2016/72

I forordning (EU) 2016/72 foretages følgende ændringer:

»5. Denne artikel anvendes indtil den 31. januar 2017 for kvoteoverførsler fra en kontraherende part i en RFFO til Unionen og for den efterfølgende fordeling mellem medlemsstaterne.«

Artikel 2

Ændring af forordning (EU) 2015/2072

Bilaget til forordning (EU) 2015/2072 ændres som fastsat i bilag II til nærværende forordning.

Artikel 3

Ikrafttrædelse

Denne forordning træder i kraft dagen efter offentliggørelsen i Den Europæiske Unions Tidende.

Den anvendes fra den 1. januar 2016.

(1) Rådets forordning (EU) 2016/72 af 22. januar 2016 om fastsættelse for 2016 af fiskerimuligheder for visse fiskebestande og grupper af fiskebestande gældende for EU-farvande og for EU-fiskerfartøjer i visse andre farvande og om ændring af forordning (EU) 2015/104 (EUT L 22 af 28.1.2016, s. 1).

(2) Rådets forordning (EU) 2015/2072 af 17. november 2015 om fastsættelse for 2016 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 1221/2014 og (EU) 2015/104 (EUT L 302 af 19.11.2015, s. 1).

BILAG I

ÆNDRINGER AF BILAG I, IA OG IV TIL FORORDNING (EU) 2016/72

A. Ændringen vedrører ikke den danske udgave.

B. I bilag IA til forordning (EU) 2016/72 foretages følgende ændringer: 1) Tabellen over fiskerimuligheder for sild i EU-farvande og internationale farvande i Vb, VIb og VIaN affattes således: »Art: Sild Clupea harengus Område: EU-farvande og internationale farvande i Vb, VIb og VIaN (1) (HER/5B6ANB) Tyskland 466 (2) Frankrig 88 (2) Irland 630 (2) Nederlandene 466 (2) Det Forenede Kongerige 2 520 (2) Unionen 4 170 (2) TAC 4 170 Analytisk TAC 2) Tabellen over fiskerimuligheder for sild i VIaS, VIIb og VIIc affattes således: »Art: Sild Clupea harengus Område: VIaS (3), VIIb og VIIc (HER/6AS7BC) Irland 1 482 Nederlandene 148 Unionen 1 630 TAC 1 630 Analytisk TAC Artikel 3 i forordning (EF) nr. 847/96 anvendes ikke. Artikel 4 i forordning (EF) nr. 847/96 anvendes ikke. 3) Tabellen over fiskerimuligheder for dybvandsreje i IIIa affattes således: »Art: Dybvandsreje Pandalus borealis Område: IIIa (PRA/03A.) Danmark 3 813 Sverige 2 054 Unionen 5 867 TAC 10 987 Analytisk TAC Artikel 7, stk. 2, i denne forordning anvendes.« 4) Tabellen over fiskerimuligheder for dybvandsreje i norske farvande syd for 62°N affattes således: »Art: Dybvandsreje Pandalus borealis Område: Norske farvande syd for 62° N (PRA/04-N.) Danmark 357 Sverige 155 (4) Unionen 512 TAC Ikke relevant Analytisk TAC Artikel 3 i forordning (EF) nr. 847/96 anvendes ikke. Artikel 4 i forordning (EF) nr. 847/96 anvendes ikke. 5) Tabellen over fiskerimuligheder for almindelig tunge i VIIa affattes således: »Art: Almindelig tunge Solea solea Område: VIIa (SOL/07A.) Belgien 10 (5) Frankrig 0 (5) Irland 17 (5) Nederlandene 3 (5) Det Forenede Kongerige 10 (5) Unionen 40 (5) TAC 40 (5) (6) Analytisk TAC Artikel 3 i forordning (EF) nr. 847/96 anvendes ikke. Artikel 4 i forordning (EF) nr. 847/96 anvendes ikke. 6) Tabellen over fiskerimuligheder for brisling og dermed forbundne bifangster i EU-farvande i IIa og IV affattes således: »Art: Brisling og dertil knyttede bifangster Sprattus sprattus Område: EU-farvande i IIa og IV (SPR/2AC4-C) Belgien 2 524 (7) Danmark 199 746 (7) Tyskland 2 524 (7) Frankrig 2 524 (7) Nederlandene 2 524 (7) Sverige 1 330 (7) (8) Det Forenede Kongerige 8 328 (7) Unionen 219 500 Norge 20 000 Færøerne 5 500 (9) TAC 245 000 Analytisk TAC Artikel 7, stk. 2, i denne forordning anvendes. 7) Ændringen vedrører ikke den danske udgave. 8) Ændringen vedrører ikke den danske udgave. 9) Tabellen over fiskerimuligheder for almindelig pighaj i EU-farvande og internationale farvande i I, V, VI, VII, VIII, XII og XIV affattes således: »Art: Almindelig pighaj Squalus acanthias Område: EU-farvande og internationale farvande i I, V, VI, VII, VIII, XII og XIV (DGS/15X14) Belgien 0 (10) (11) Tyskland 0 (10) (11) Spanien 0 (10) (11) Frankrig 0 (10) (11) Irland 0 (10) (11) Nederlandene 0 (10) (11) Portugal 0 (10) (11) Det Forenede Kongerige 0 (10) (11) Unionen 0 (10) (11) TAC 0 (10) (11) Analytisk TAC Artikel 3 i forordning (EF) nr. 847/96 anvendes ikke. Artikel 4 i forordning (EF) nr. 847/96 anvendes ikke. Artikel 12, stk. 1, i denne forordning anvendes.

C. I forordning (EU) 2016/72 affattes bilag IV, punkt 6, tabel B, således: »TABEL B Maksimalt input af fanget vild almindelig tun (i ton) Spanien 5 855 Italien 3 764 Grækenland 785 Cypern 2 195 Kroatien 2 947 Μalta 8 768 Portugal 500«

(1) Vedrører sildebestanden i den del af ICES-afsnit VIa, der ligger øst for længdegrad 7° V og nord for breddegrad 55° N eller vest for længdegrad 7°V og nord for breddegrad 56° N, med undtagelse af Clyde.

(2) Det er forbudt at fiske efter sild i den del af ICES-områderne, der er omfattet af denne TAC, og som ligger mellem 56° N og 57° 30′ N, med undtagelse af et område på 6 sømil målt fra basislinjen for Det Forenede Kongeriges territorialfarvand.«

(3) Vedrører sildebestanden i VIa syd for 56° 00′ N og vest for 07°00′V.«

(4) Bifangster af torsk, kuller, lubbe, hvilling og sej skal fratrækkes kvoterne for disse arter.«

(5) Kun for bifangster. Direkte fiskeri er ikke tilladt under denne kvote.

(6) Ud over denne TAC kan de medlemsstater, der har en kvote for tunge i VIIa efter indbyrdes aftale beslutte at tildele i alt syv ton til et eller flere fartøjer, der udfører det direkte videnskabelige fiskeri, som STECF foretager en vurdering af med henblik på at forbedre de videnskabelige oplysninger om denne bestand (SOL/*07A.). De berørte medlemsstater meddeler Kommissionen navnet eller navnene på fartøjet eller fartøjerne, før de giver tilladelse til landinger.«

(7) Med forbehold af landingsforpligtelsen kan fangster af ising og hvilling fratrækkes op til 2 % af kvoten (OTH/*2AC4C) under forudsætning af, at højst 9 % af den samlede kvote for brisling udgøres af disse fangster og bifangster af de arter, der er omfattet af artikel 15, stk. 8, i forordning (EU) nr. 1380/2013.

(8) Inklusive tobis.

(9) Må indeholde op til 4 % bifangst af sild.«

(10) Der må ikke fiskes efter almindelig pighaj i de områder, der er omfattet af denne TAC. Når individer af denne art fanges utilsigtet i fiskerier, hvor almindelig pighaj ikke er omfattet af landingsforpligtelsen, må de ikke skades, og de skal straks genudsættes. Ovenstående bestemmelser berører ikke de forbud, der er fastsat i denne forordnings artikel 13 og 46 for de områder, der er defineret heri.

(11) De fartøjer, som deltager i det program til undgåelse af bifangster, som er blevet positivt vurderet af STECF, må undtagelsesvist lande højst to ton almindelig pighaj pr. måned. Eksemplarerne skal være døde på det tidspunkt, hvor fiskeredskaberne hales om bord. De medlemsstater, der deltager i programmet til undgåelse af bifangster, skal sikre, at de samlede årlige landinger af almindelig pighaj på grundlag af denne undtagelse ikke overstiger de mængder, der er angivet nedenfor. De forelægger Kommissionen en liste over de fartøjer, der deltager, før de giver tilladelse til landinger. Medlemsstaterne udveksler oplysninger om de områder, hvor bifangster skal undgås.